17 בדין צירוף אוכל עלה של ירק
קטגוריות: ש_ס / א ברכות / ברכות - הרב רפאל בהגר_מ שמואלביץ / עניינים / שלשה שאכלו

אור ליום ד' י"ח אלול תשע"ב

] בחזו"א סימן ל"א סק"ב כתב, ז"ל, אינהו נפקי בזימון דידי', כתב הרא"ש דלא גרע מאכל עלה של ירק וכו', ומשמע עוד דהכא [וכן כשמצטרף באכילת ירק] א"צ לשמוע עד הזן, דבאמת איננו בכלל ברכת הזימון, אלא שברכת הזימון בב' היכי דיש להן שלישי המצורף עמהן שיכול לומר ברוך שאכלנו, עכ"ל.[[1]](#footnote-2)

אמנם הנה הגר"ז בסימן קצ"ה כתב בדינא דאוכל ירק, ז"ל, עד היכן הוא הזימון, עד סיום ברכת הזן, שכל המצטרפים לזימון צריכים לכוין ולשמוע ברכה ראשונה מברהמ"ז מפי המזמן כמ"ש בסי' קצ"ג וכו', עכ"ל, והרי דפשיטא לי' דאף האוכל ירק צריך לשמוע ברכת הזן, ואף שהוא אינו מחויב כלל בזימון.

] ונראה הטעם בזה, דהנה בעיקר הא דצריך לשמוע עד הזן, כתב בחזו"א סימן ל' סק"ב, ז"ל, ומיהו נראה עיקר כדעת האחרונים ז"ל שכתבו דלר"ש צריך שישמעו המסובין מפי המברך ברכת הזן וכו', והלכך לרב ששת כיון דאין ברכת נברך חשובה ברכה עד שיאמר גם ברכת הזן, אם המסובין לא ישמעו כ"א ברכת נברך הוי כשומעין חצי ברכה, עכ"ל.

ומבו' מדבריו, דהא דצריכין המסובין לשמוע ברכת הזן, הוא משום דהן צריכין לצאת מן המזמן ברכת נברך, ואם לא ישמעו ברכת הזן, הוי כשומעין חצי ברכה ואין יוצאין יד"ח זימון.

וכ"ה מבו' בדבריו בסימן ל"ב סק"א, ז"ל, דאע"ג דאמרו חכמים שאין יוצא בברכת זימון לחוד שאינה ברכה עד שיסמוך לה ברכת הזן, מ"מ אין חיוב עליו לצאת יד"ח, ולא אמרינן כיון דאינו יוצא בברכת הזן ה"ה כלא שמע, ול"ה הזימון בג', דכיון דל"ה ברכת הזן אלא לתקוני ברכת נברך, כיון שהוא שומעה ומתכוין לתקן בשמיעתו ברכת נברך, שפיר נתקנה בשמיעתו, ואף דיכוין שלא לצאת בברכת הזן יד"ח, [ואין לומר כיון דלא יצא לאו שם ברכה עלה כלל לגבי' דידי' ז"א דדוקא במברך בעצמו יש איסור בברכה לבטלה, דלא נתנה רשות לאדם לברך את קונו בברכה אלא כפי מה שקבעו חכמים אבל השומע ועונה אמן, ה"ה עוסק במצוה שמברך את קונו והרי הוא כאומר שאר שירות ותשבחות], עכ"ל, וזהו לטעמי' דהא דצריך לשמוע ברכת הזן, הוא כדי לצאת יד"ח בברכת נברך, ובזה הוא שכתב דל"ב שיצא יד"ח בברכת הזן, אלא כל שהוא שומע ומתכוין לצאת עי"ז בברכת נברך, שפיר נתקנה בשמיעתו, דכיון דהוא שומע גם את ברכת הזן והויא ברכה לגבי דידי', (דדוקא במברך בעצמו יש איסור בברכה לבטלה וכו'), מצי לצאת יד"ח בברכת נברך בפנ"ע.

] אמנם הנה הגר"ז בסימן קצ"ט ס"י כתב, ז"ל, אבל מדבר ואינו שומע וכו' מצטרפים לזימון וכו', אע"פ שאין החרש שומע ברכת הזימון, בד"א לזימון בעשרה שלדבר שבקדושה אין עניית המיעוט מעכבתם כמ"ש בסי' נ"ה ,אבל לזימון בג' צריך שהב' ישמעו מפי המזמן עד סיום ברכת הזן וגם שיענו אחריו ברוך שאכלנו כו' ואם לאו אין כאן זימון כלל, כמ"ש בסי' קצ"ג, עכ"ל.

ונראה מדבריו, דהא דבעינן שישמעו ברכת הזן, אי"ז רק משום לתא דידהו שיצאו ידי זימון, אלא כל שלא שמעו ב' ברכת הזימון מפי המזמן, לא נתקיים דין זימון כלל, דקיום זימון הוא רק כשמזמן ושומעין ב' את הזימון, ומכח זה בעינן שישמעו גם את ברכת הזן, וע"כ א"א לזמן על מי שאינו שומע.[[2]](#footnote-3)

] ובזה מתפרש הפלוגתא אם האוכל ירק צריך לשמוע ברכת הזן, דהחזו"א לטעמי' דס"ל דכל הא דצריכין המסובין לשמוע עד הזן, הוא משום דהן צריכין לצאת בברכת נברך, וכל שאין שומעין ברכת הזן, ל"מ לצאת בברכת נברך שהיא חצי ברכה, הרי דע"כ אוכל ירק דאינו חייב בזימון וא"צ לצאת בברכת נברך, א"צ לשמוע ברכת הזן.

אך הגר"ז לטעמי' דס"ל דלקיום דין הזימון בעינן שישמעו ב' את ברכת הזימון, ומכח זה בעינן שישמעו גם ברכת הזן, הרי דמה"ט גם האוכל ירק צריך לשמוע ברכת הזן, דהגם דאינו חייב בזימון, מ"מ לקיום דין הזימון דאוכלי הפת, בעינן שישמע הוא את ברכת הזימון עד הזן, וז"ב.

בד' המ"ב שלא חילק בדין חרש, נראה דאין מעכב לקיום ברכת הזימון שישמעו ב', והוא רק משום לתא דידי' שאינו יוצא בברכת הזימון בלא שהוא שומע, - דא"א לומר דהוא רק דין לכתחילה, שהרי להדיא כתב המ"ב בסימן קצ"ג סקי"ז דכל שאין שומעין ברכת הזן אין יוצאין ידי זימון מדינא, אך שפיר מתקיים דין זימון גם בלא ששומעין, ומש"כ בסימן ר' דאין יוצאין אלא כשהוא שומע, היינו משום דכל שאינו שומע ואין בידו לענות, לאו כל כמינייהו לזמן עליו, ודו"ק, וצע"ק לפ"ז מ"ט לא כתב הביאוה"ל שם דמה"ט יש ליתן להחרש עצמו לזמן, שיצא ידי זימון, ואולי כיון שאין בידו לשמוע ולצאת ידי זימון, לא חייבוהו חכמים בזימון, ורק הוא מצטרף עמהן, אך אי"ז מתישב דא"כ היאך יש בידו לברך ברכת הזימון ולהוציאן, וע"כ שמא י"ל דמי שאין בידו לשמוע א"צ לשמוע, דרק מי שבידו לשמוע, אינו מצטרף לזימון אא"כ הוא שומע, וזה מתפרש למש"נ דל"ב שיצא ידי נברך, אלא בעינן שיצטרף לברכת הזימון, ומי ששומע צריך שישמע, וצ"ב.

ולפ"ז לכאו' בדינא דעלה של ירק, אין להצריך שישמע ברכת הזן, ובד' החמד משה שהביא השעה"צ סימן קצ"ז סק"י מבו' לא כן, - ושמא דעת המ"ב דהאוכל עלה של ירק ג"כ חייב בזימון, וכן נראה ממה שהוצרך לפרש בסימן קצ"ז סקי"ג, בהא דהאוכל עלה של ירק אינו מזמן, דכיון שהוא מוציא את חבריו בברכת הזימון חמיר טפי, עכ"ל, וצ"ב דמה הוצרך לזה, הרי אף שהוא מצטרף לזימון, מ"מ כיון שאינו מחויב בזימון, ע"כ אין בידו להוציא אחרים בכך, ונראה מזה דס"ל דהאוכל ירק מחויב בזימון, וע"כ שפיר נקט דצריך לשמוע עד הזן, וצ"ע בזה.

ומש"כ במ"ב בשה"צ בשם ח"מ דבשתה מים אין מצטרף לדעת הרמ"א דפסק כר"ש דב"ז עד הזן ואע"ג שא"צ לצאת בברכת הזן כמש"נ לעיל [וכ"מ בסוגין דאלא"ה איך מצטרף באכילת ירק אף שצריך לברך בנ"ר לעצמו כמבואר בשו"ע שם ס"ג] מ"מ צריך שיהי' שייך ברכת הזן לאכילתו, ומיהו אין טעם זה אלא בפחות מי' אבל בי' לכו"ע ב"ז עד נברך כמש"כ לעיל, ומיהו כיון דבגמ' לא נזכר אלא ירקא ולעיל מ"ד ב' דקאמר אבל מיא לא משמע דמיא פחות מירקא י"ל דאין מצטרף וצ"ע ועי' מש"כ לקמן סי' ל"א סק"ב

בד' הגר"ז מבו' דהא דאוכל ירק מצטרף לי' ולא לג', הוא משום דרק במקום דאיכא חובת זימון, הוא דמצטרף האוכל ירק אף שאינו מחויב בזימון, אך במקום דליכא חובת זימון, אין מצטרף האוכל ירק לחייב בזימון, כיון שהוא עצמו אינו חייב בזימון, עיי"ש, וכ"ה מבו' גם בל' המ"ב.

לכאו' ממ"ד דב' ושבת וב' ת"ח המחדדין זא"ז בהלכה הוו כג', מבו' דליכא דין מדיני הזימון שיהיו ב' שומעין את ברכת הזימון, ול"ב אלא שיהא חשיבות דג' על החבורה, וזה שלא כד' הגר"ז, אך י"ל דלפ"מ דקי"ל דאין מצטרפין, היינו משום דאינם גברא, ובעינן שיהיו ב' שומעין.

יד הקטנה פ"ט ס"ל נקט, דהאוכל ירק דמצטרף, הוא אף כשלא התחיל וגמר עמהם, וע"כ כתב דבא' שהתחיל אחריהן והוא מפסיק להן, ה"ה מצטרף, אף שלא התחיל וגמר עמהן, דלא גרע מאוכל ירק דמצטרף.

פמ"ג קצ"ז י"א דהאוכל ירק אינו חייב, וע"כ אינו מוציא את המחויבים, וכ"ה מבו' גם ממש"כ בסימן קצ"ד לחלק בין אוכל ירק דאם בירך כבר אינו מצטרף, לאוכל פת דמצטרף, עיי"ש.

אך מד' המ"ב שהוצרך לפרש דהא דאינו מוציא הוא משום דלהוציא חמיר טפי, עיי"ש, נראה דגם האוכל ירק מחויב, עיי"ש, וצ"ע. - אך י"ל דגם אם אינו מחויב, מ"מ יכול להוציאם מדין ערבות, ורק בברהמ"ז נאמר דינא דמי שנהנה יברך, ולא בברכת הזימון, ודו"ק, גם י"ל כמש"נ עפי"ד הרשב"א, דלדינא דמי שנהנה הוא יברך, סגי במה שהוא מצורף עמהן לאכילת הזימון, ול"ב שיהא הוא עצמו חייב בזימון.

העירני הרי"ק דלכאו' האוכל עלה של ירק אינו יכול לזמן, שהרי לדעת התוס' כל עיקר הא דאין מי שלא אכל מברך, הוא משום דל"מ למימר נברך, וא"כ מה"ט גם כשמברך כל א' ברהמ"ז לעצמו א"א לומר נברך.

אך י"ל דלדעת החולקים דהטעם דאינו מוציאם הוא משום דבברהמ"ז מי שאכל יברך, לא מצינו דפליגנא על שמעון בן שטח בהך מילתא דגם מי שאכל עלה של ירק יכול לזמן, וע"כ בע"כ דכל הא דאין העלה של ירק יכול לזמן הוא משום דעדיף טפי, או כמש"כ הפמ"ג משום דגם על ברכת הזימון איכא לדינא דמי שלא אכל אינו יכול להוציא, וכיון שאינו מחויב בזימון אינו יכול להוציאם בכך.

בברכת ראש דמ"ח: הוכיח דל"ב שיאכל כזית, שהרי לכמה תנאי ליכא לברכה אחרונה דבנ"ר, וא"כ אין נפ"מ בין כזית לפחות מכזית, ועיי"ש שנקט בדעת הגר"א דמהא דעלה של ירק ש"מ דאפי' פחות מכזית, וגם כתב להגי' בד' הגר"א דכגרוגרת יותר מכזית.

1. ומבו' שם, דבדבריו בסימן ל' נקט לא כן, אלא נקט דהאוכל ירק נמי חייב בזימון, וע"כ הוא צריך לשמוע ברכת הזן, ונראה דמה"ט הוא שכתב בסימן ל' סקי"ג, ז"ל, ובס' מ"ב שם נראה דאפי' ברכת זימון לחוד אין מברך אלא האוכל פת ואפי' לר"נ דברכת זימון עד נברך, ומיהו אינו לעיכובא לר"נ דברכת זימון עד נברך וכו', רק לכתחילה המזמן מברך כל בה"מ להוציא כל המסובין, ולזה אמר שיהי' אחד מאוכלי פת ולא יברך האוכל ירק בשבילן, עכ"ל, והיינו משום דס"ל דאף האוכל ירק חייב בזימון, וע"כ מצי לברך ברכת הזימון ולהוציא את כל המסובין, אך לפ"מ שחזר בו ומסיק דאין האוכל ירק חייב בזימון, ודאי דאינו יכול להוציא בברכת הזימון את אוכלי הפת שהן חייבין בזימון, וז"ב. [↑](#footnote-ref-2)
2. וכן נראה גם ממש"כ הגר"ז בסימן ר' ס"א, ז"ל, ואם לאו הוא לא יצא ידי חובת זימון אבל הם מזמנין עליו בין עונה בין אינו עונה כל שהוא עומד שם "ושומע" ויכול לענות, עכ"ל, ומ' דאף הם אינם יוצאין ידי זימון, אלא בשהוא שומע ברכת הזימון, וזה כנ"ל, ואמנם התם הן יוצאין אף שלא ענה עמהן, ואילו בסימן קצ"ט כתב דאלם אינו מצטרף לזימון דג' כיון שאינו עונה עמהן, אך הישוב לזה מבו' בד' הגר"ז בסימן ר' כל הא דיוצאין אף שלא ענה עמהן, הוא משום דהוא יכול לענות, וע"כ באלם דאינו יכול לענות, אינם יוצאין יד"ח זימון, אך יל"פ דהתם הוא מטעמא אחרינא, דאם אינו שומע ואינו יכול לענות, לאו כל כמינייהו לזמן עליו. [↑](#footnote-ref-3)